Кайсина Ляйля Кулумхановна

 Павлодар облысы

 Май ауданы, Қаратерек ауылы

 Қаратерек ЖОББМ

 Өзін-өзі тану пәнінің мұғалімі

Эссе

 Қазақтың ұлттық мәдениеті мәңгілік рухани- адамгершілік құндылықтарға негізделген.  Сол сияқты  жаңа дәуірдегі ізгі педагогтар, қазіргі таңдағы заманауи ізгілік педагогикасының өкілдері өте көп. Қазақстанның ізгілік педагогикасының  жарық  жұлдызы —Ыбырай Алтынсарин.

 Ыбырай Алтынсарин –жаңашыл педагог,танымал ағартушы 1841 жылы 20 қазан күні қазіргі Қостанай облысы, Қостанай ауданында дүниеге келген.

 Ыбырай Алтынсарин — бар саналы ғұмырын ағартушылыққа , яғни ізгілік педагогикасына көп еңбектенген, өз еңбегін сіңіре білген көрнекті тұлға. Ол өзінің педагогтік, жазушылық тарихи қызметі мен зор таланттың  жан-жақты терең білімін және қайраты мен жігерін жас ұрпаққа арнады. Қазақ жерінде  мектептер  ашып,  қазақ балаларын озық ғылымымен қаруландыруға, кәсіп түрлеріне үйретуге арнаған. Ыбырай бұл жолда сан алуан кедергілер мен қиындықтарды жеңе отырып, үлкен жетістіктерге қол жеткізді. Ыбырай мәдениет пен білім жолына халқының өте ынталы екенін жақсы ұққан. Ыбырайдың ізгілік педагогикасының демократтық көзқарастары осылайша қалыптасып, дамыды. Баста пісіп жетілген ойлар , жүрекпен  терең сезінілуі қажет, содан соң дұрыс  шешімдерді  қолдар жүзеге асыруы тиіс деп білген  ұлы ізгі педагог Ыбырай мектептер ашу ісімен ғана шектеліп қалмады. Оқушыларды  жеке тұлға етіп қалыптастыруды адам  бойындағы  асыл  қасиеттердің  көзін  ашып, оларды  қоғамның  белсенді  мүшесі етіп  дайындауды білім мен тәрбиенің бастауында  тұрған мәңгілік  жалпыадамзаттық құндылықтардың жүзеге асқаны  сөзсіз. Адамгершілік – қоғамдық сананың ең басты белгілері болғандықтан Ыбырай Алтынсарин адамдардың мінез-құлық,  іс-әрекетті, қарым-қатынастарды  бейнеледі. Білім беру үдерісінде бала тұлғасының физикалық  және  интеллектуалдық аспектілерін ғана дамыта қоймай, ең алдымен баланың жоғарғы рухани-адамгершілік табиғатын ашу керек деген, себебі  қазіргі таңда рухани-адамгершілік білім өте қажет.

 Қазақ арасында мектептер ашып ағарту жұмысын жүргізудегі еңбегі ұшаң теңіз. Ол сол мектептердегі тәлім-тәрбие, оқу жұмысына айрықша мән берді.Оны алаңсыз өмір күтіп тұрсада , ол өмірлік жолын қазақ халқына риясыз еңбек етуге жұмсады. Мен Ыбырай Алтынсариннің бұл әрекетінен халқына деген адал ниетін, халқына деген сүйіспеншілігін, жаңашырлығын көремін. Ыбырайдың адамгершілік қасиетін халқына оның тілмаш болып еңбек етіп жүрге кезде өзге халықтардың қол жеткен табыстарын неғұрлым көбірек біле түсіп, өз халқының пайдысына асыруға талпынғандығынан көруге болады.

 Ыбырай өзінің алдына тілмаш болуды емес, туған халқына пайдалырақ басқа бір қызмет істеуді мақсат етіп қоған екен. Ыбырай ел ішінде мектептің пайдасын әр үйді аралап түсіндірген екен . Сабақты қазақ тілінде жүргізе отырып, ол балаларға орыс тілін үйретуге, пән негіздерінен білім беруге тырысады. Тәрбие жұмысын адамгершілігі мол, жаңа ұрпақ тәрбиелеп шығаруға бейімдейді. Ыбырайдың педагогикалық еңбегі тек мектеппен шектелмеген екен ,ол кол өнер мен ауыл шаруашылық училищелерін ашуғада, музыка өнерінің дамуына көп күш салған екен. Ыбырай жан-жақты, ойы, сөзі, ісі бірлікте болған, ойлаған ісін, мақсатын жүзеге асырған нағыз майталман педагог деп ойлаймын. Ыбырай ел ішіндегі әлеуметтік теңсіздік, әділетсіздікті де көре білген екен. Әкімдердің зорлықшыл сорақы қылықтарын сынға алдып, олардан қарапайым халықты корғап жүрген. Осы әрекеттен Ыбырайды көреген,кеңпейіл,бауырмал педагог болғанын сезінеміз. Білім мен тәрбие берудің басты құралы оқулық жасау деп ойлаған Ыбырай «Қазақ христоматиясын» жарыққа шығарған екен. Христоматияда тәрбиелік мәні бар көптеген шығарма,әңгімелер баяндалған. Сондай шығармаларының бірі «Кел балалар оқылық». Осы шығармасын Ыбырайдың оқымаған адам кемде –кем шығар.Өйткені мен бала кезімізде жаттаған бұл өлең әлі күнге дейін есімізде . Ол кезде жаттанды сөздердің түпкі мағынасын толық түсінбесекте сол шығармадан жылықты, бір ұшқынды сезінетінбіз. Қазір шығарманы оқып өлендегі әр сөздің қадір-қасиетін сезіндім. Әр сөздің астарында терең үндеулер мен ойлар жатыр.

 «Ғалымның хаты, жақсының аты өлмейді» демекші, Ыбырай атамыздың есімі ешқашан ұмытылмайды. Біз оның салған ізгі жолын әрқашан бағдаршам етеміз.